**Mór Városi Önkormányzat Képviselő-testületének**

**152/2020. (VIII.3.) határozata**

**dr. Szilvásné dr. Csiffáry Éva Háziorvosi és Egészségügyi Szolgáltató Bt. feladatellátási szerződés módosításáról**

I. Mór Városi Önkormányzat Képviselő-testülete a 357/2008. (XII.17.) Kt. határozatával jóváhagyott Dr. Szilvásné Dr. Csiffáry Éva Háziorvosi és Egészségügyi Szolgáltató Bt.-vel kötött feladat-ellátási szerződését 2020. szeptember 1-jei hatállyal az alábbiak szerint módosítja:

1. Az ellátási szerződés felek megnevezését tartalmazó bevezető részét az alábbiak szerint módosítja:

„mely létrejött egyrészről **Mór Városi Önkormányzat** (8060 Mór, Szent István tér 6.) képviselője: **Fenyves Péter polgármester**, mint Egészségügyi közszolgáltatásért felelős szerv, valamint

**Dr. Szilvásné Dr. Csiffáry Éva Háziorvosi és Egészségügyi Szolgáltató Bt.** (képviselője: **Dr. Szilvásné Dr. Csiffáry Éva**, székhely: 8060 Mór, Pince u. 34., telephely: 8060 Mór, 1302/1 hrsz.-ú épület földszint, személyes közreműködésre kötelezett:ÁNTSZ kódja: 070095037., orvosi nyilvántartási száma: 27021) mint Egészségügyi szolgáltató között a területi ellátási kötelezettséggel járó házi gyermekorvosi feladatok ellátása tárgyában az alábbiak szerint:”

1. Az ellátási szerződés 8. pontját az alábbiak szerint módosítja:

*„8. Egészségügyi szolgáltató feladatait a 8060 Mór, 1302/1 hrsz-ú épület földszinti orvosi rendelő helyiségében, továbbá szervezett szűrővizsgálatok, védőoltások esetében az arra kijelölt helyen, illetve lakásra hívás esetén a beteg otthonában látja el. Munkaidején belül köteles a rendelkezésre bocsátott rendelőben – a* Fejér Megyei Kormányhivatal Móri Járási Hivatal Népegészségügyi Osztály *működési engedélyében meghatározott rendelési időben továbbá a* Nemzeti Egészségbiztosítási Alapkezelővel (továbbiakban NEAK) *kötött finanszírozási szerződésben rögzítettek szerint – minimum heti 15 órát (tanácsadás nélkül) rendelni. (43/1999. (III.3.) Korm. rendelet)*

*Az Egészségügyi szolgáltató helyettesítési tevékenységét abban a rendelőben is elláthatja, ahol egyébként alapellátási tevékenységét végzi.”*

1. A szerződés 2. számú mellékletét az alábbiak szerint módosítja:

*„Dr. Szilvásné Dr. Csiffáry Éva* *házi gyermekorvos rendelési ideje:*

*Hétfő: 07.30 - 12.00*

*Kedd: 11.00 - 13.00 Tanácsadás: 13.00-15.00*

*Szerda: 13.30 - 15.30*

*Csütörtök: 07.30 - 11.00*

*Péntek: 07.30 – 10.30****”***

II. A képviselő-testület felhatalmazza a polgármestert a módosított feladat-ellátási szerződés aláírására.

Határidő: 2020.08.31.

Felelős: polgármester ( Humánügyi Iroda)

Fenyves Péter Dr. Taba Nikoletta

polgármester aljegyző